title: Sancho II Portugal
text: Sancho II a Bortugal a zo bet ganet d'an 8 a viz Gwenholon 1207 e Coimbra (Portugal) ha marvet d'ar 4 a viz Genver 1248 e Toledo (Spagn).
  Mab e oa da Afonso II, Roue Portugal, ha d'ar rouanez Urraca Kastilha (Rouanez Portugal). 
  Pevare roue Portugal e voe adalek 1223 betek 1248. Lesanvet e oa O Capelo (kabellet). Dimeziñ a reas gant Mécia Lopes de Haro, eus Rouantelezh León.
  
  Bec'h a savas etrezañ hag an Iliz. Klemm diwar e benn a reas arc'heskob Porto ouzh ar pab. Eskumunuget e voe ar roue gant ar pab Inosant IV a c'houlennas digant Portugaliz envel ur roue all. Breur Sancho, Afonso, a oa o chom en Gall, evel kont Boulogne, a voe pedet da gemer ar gurunenn evel rejant e Gwengolo 1245. Hag eñ da Bortugal. Ret e voe da Sancho dilezel ar gurunenn en 1247 ha repuiñ da gêr Toledo, ma varvas e Genver 1248. Beziet e voe eno en iliz-veur.
  
  War e lerc'h
  E vreur Afonso III a renas war e lerc'h.
  
  Ganedigezhioù 1207
  Marvioù 1248
  Tiegezh Bourgogn (Portugal)
  Rouaned Portugal